18/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 28 de marzo de 2018 de autorización administrativa previa, de construción e declaración de utilidade pública do proxecto de construción dun poliduto e instalacións auxiliares para descarga de cru no porto exterior de Punta Langosteira

Resolución do 28 de marzo de 2018 de autorización administrativa previa, de construción e declaración de utilidade pública do proxecto de construción dun poliduto e instalacións auxiliares para descarga de cru no Porto exterior de Punta Langosteira. Expediente: SEM 2015/50 Solicitante: Repsol Petróleo, SA Tipo de inicio: solicitude do interesado Asunto: resolución de autorización Procedemento: Autorización administrativa Data de inicio: 11/07/2016 FEITOS 1 O 11/07/2016 Repsol Petróleo, SA, unha vez superado o trámite de consultas previas establecido na Lei 21/2013, do 9 de decembro, de avaliación ambiental, presentou a documentación necesaria para continuar a tramitación do “Proyecto de construcción de un poliducto e instalaciones auxiliares para descarga de crudo en el Puerto Exterior de Punta Langosteira en A Coruña”, consistente no proxecto técnico de instalacións, ase como o Estudio de Impacto Ambiental e o Documento de Síntese.2 O 10/10/2016 a xefatura territorial da Consellería de Economía, Emprego e Industria da Coruña acordou someter o proxecto e o estudo de impacto ambiental, xunto coa relación de bens e dereitos afectados, ao trámite de información pública, publicándose no DOG do 15/12/2016, no BOP da Coruña do 24/10/2016 (corrección de erros do 25/11/2016), no xornal La Voz de Galicia do 26/10/2016 e nos taboleiros de anuncios dos concellos de Arteixo e A Coruña.3 Ao mesmo tempo solicitouse informe sobre as cuestión das súas competencias aos seguintes administracións, organismos ou empresas de servizo público ou de servizos de interese xeral afectadas polo proxecto de instalacións: Concello da Coruña, Concello de Arteixo, Deputación da Coruña, Autoridade Portuaria da Coruña, Augas de Galicia, Ministerio de Fomento, Unión Fenosa Distribución, SA e Telefónica de España, SA. Do mesmo xeito solicitouse informe, dentro do procedemento de avaliación do impacto ambiental ao Concello da Coruña, Concello de Arteixo, Autoridade Portuaria da Coruña, Secretaría Xeral do Mar, Dirección General de Sostenibilidad de la Costa y del Mar, Dirección Xeral de Patrimonio Cultural, Servizo de Prevención e Control Integrados da Contaminación, Augas de Galicia, Instituto de Estudos do Territorio, Dirección Xeral de Conservación da Natureza, Federación Ecoloxista Galega e Sociedade Galega de Ornitoloxía.4 Como consecuencia das alegacións e informes recibidos, o 10/04/2017 Repsol Petróleo, SA presentou unha actualización da relación de bens e dereitos afectados polo proxecto de instalacións. O 24/04/2017 Repsol Petróleo, SA presentou os documentos “Adenda al Proyecto de Autorización de un poliducto e instalaciones auxiliares para la descarga de crudo en el Puerto exterior de Punta Langosteira” e o seu correspondente estudo de impacto ambiental, solicitando a incorporación ao expediente para a súa autorización.5 O 11/08/2017 esta xefatura territorial acordou someter o a adenda ao proxecto e o novo estudo de impacto ambiental, xunto coa relación de bens e dereitos afectados, ao trámite de información pública, publicándose no DOG do 31/08/2017, no BOP da Coruña do 21/08/2017, no xornal La Voz de Galicia do 02/09/2017 e nos taboleiros de anuncios dos concellos de Arteixo e A Coruña. Esta xefatura territorial realizou os anuncios de notificación do expediente de conformidade co disposto no artigo 44 da Lei 39/2015, do 1 de outubro do procedemento administrativo común das administracións públicas. Os ditos anuncios publicáronse no DOG do 23/11/2017 e no BOE do 27/11/2017, ase como no BOE do 22/02/2018.6 Durante os prazos establecidos recibíronse os seguintes informes referidos ás partes do proxecto de instalacións que poden afectar aos bens e servizos a cargo dos diversos organismos: a O Concello da Coruña emitiu un informe no que expón que as obras están suxeitas a previa obtención da licenza urbanística. Debe definirse con suficiente detalle a incidencia das obras proxectadas sobre as vías, infraestruturas e servizos afectados. b O Concello de Arteixo emitiu un informe no que indica que as actuacións deberán realizarse procurando afectar, na menor medida posible, ao termo municipal e en particular á zona litoral polo seu grande valor paisaxístico e ecolóxico e que as servidumes e as limitacións da propiedade que vai xerar o poliduto non deberían limitar nin as determinacións do planeamento municipal nin o correcto funcionamento e desenvolvemento das infraestruturas existentes. c A Autoridade Portuaria da Coruña considera que so pode establecer condicións na súa zona de servizo, a diferencia co redactado no punto 5 do procedemento de execución da páxina 8. Propón unha modificación da alternativa 2A, desprazando o trazado ao norte, para que o poliduto sexa compatible co acceso ferroviario ao porto exterior da Coruña que está en fase de tramitación. d A Deputación da Coruña informa que no trazado que coincida coa estrada DP303 será necesaria a construción dunha lousa de formigón de polo menos 20 cm de espesor e 250 kg/cm2, armada para soportar as cargas do tráfico do dito vial, ademais dunha reposición do firme con mistura bituminosa en quente de polo menos 6 cm de espesor e do ancho da gabia mais un metro a cada lado. Ademais deberán solicitarse autorizacións específicas desa Deputación. e O Ministerio de Fomento indica que non existen condicionados por parte de Puertos del Estado e establécense condicións para o cruzamento coa estrada AC-15. f O organismo Augas de Galicia informa que a execución da obra en zona de policía de couces precisará autorización administrativa de Augas de Galicia. A zona de servidume do río quedará exenta de afección. O cruzamento do poliduto non afectará á canle do Rego nin ao leito. Deberá terse en conta a existencia dunha concesión de augas nas proximidades. g Unión Fenosa Distribución, SA informa que existen elementos da rede de distribución que non están reflectidos no proxecto. Indica a normativa que debe cumprir a instalación no que respecta aos elementos da rede eléctrica. h Telefónica de España, SA informa que a instalación cumpre co establecido nas normas vixentes en Telefónica de España. Solicítase que se lles comunique coa antelación suficiente a data de execución das obras co gallo de comprobar sobre o terreo o cumprimento das normativas vixentes no relativo os cruzamentos e paralelismos 7 Os informes sectoriais foron remitidos a Repsol Petróleo, SA que contestou nos seguintes termos: a Con respecto aos informes do Concello da Coruña, indica que está previsto elaborar antes do inicio da execución das obras, un Plan de Vixilancia Ambiental coas variables definidas en el EsIA, ase como tomar medicións que sirvan como liña base do referido plan, co obxecto de poder comparar estes factores durante a execución da obra co estado inmediatamente anterior a ela. O Plan de Vixilancia Ambiental contemplará as medidas co suficiente nivel de detalle e profundidade, prestando especial atención respecto do seguimento acústico durante as obras, ao control de voaduras. Ase mesmo, as medidas tendentes a corrixir o impacto que puidera producir un verquido serán recollidas no Plan de Emerxencia que será elaborado antes da posta en marcha do poliduto. Tanto as medidas protectoras e correctoras como o programa de vixilancia ambiental para a fase de execución das obras de construción cumprirán exhaustivamente o condicionado que reflicta no seu día a DIA do proxecto. Por outra parte, en relación coa solicitude de variación do trazado, indica que a análise do concello baséase nunha alternativa que non corresponde ao trazado proxectado por Repsol Petróleo, SA e que este discorre lonxe das zonas de interese identificadas como 1 e 2, se ben é certo que resulta afectada a zona 3, pero en moita menor medida que o trazado interpretado erroneamente. O trazado proposto acércase o mais posible ás instalacións existentes sen ter afeccións a elas e mantendo unha distancia suficiente de seguridade para a operación e mantemento. Considerouse en todo momento a boa práctica de enxeñería, principalmente aplicando a execución en máxima pendente e non a media ladeira como sucedería co trazado suxerido polo Concello da Coruña. Ademais o trazado proposto atravesaría a canteira existente e discorrería polo interior da planta de residuos urbanos. O proxecto do poliduto non implicará a redución da superficie do hábitat de uceiras e toxais, so unha alteración puntual, parcial e transitoria que será revertida polas medidas correctoras propostas e pola propia capacidade de rexeneración natural. Como conclusión considera que a alternativa presentada polo concello debe ser descartada por inviabilidade técnica. b Con respecto ao informe do Concello de Arteixo, sinala que o seguimento ambiental das obras realizarase conforme ao Plan de Vixilancia Ambiental, que recollerá os requisitos da Declaración de Impacto Ambiental. Ase mesmo, a referida información facilitarase aos organismos públicos que corresponda, sen prexuízo de poñer de manifesto que cumprirá exhaustivamente o condicionado que se inclúa na Declaración de Impacto Ambiental Ordinaria que no seu día se formule. c En canto ao informe da Dirección Xeral de Pesca, Acuicultura e Innovación Tecnolóxica, indican que como parte do EsIA realizouse unha avaliación de riscos incluíndo a análise de probabilidade de derrames e o estudo de afección á Rede Natura 2000. Ase mesmo, e atendendo á información aportada por esa dirección xeral, na revisión do EsIA reflectirase tamén a situación das instalacións que citan e analizaranse os posibles impactos para descartar unha posible afección. d Con respecto ao informe da Dirección General de Sostenibilidad de la Costa y del Mar, confirman que o trazado non afecta a terreos incluídos no dominio público marítimo – terrestre, senón exclusivamente á zona de servizos do Porto Exterior, e que están elaborando os planos de deslinde para a súa inclusión no EsIA. Repsol Petróleo xa dispón do correspondente informe favorable da Autoridade Portuaria da Coruña, e que o proxecto de instalacións contén separatas para cada un dos organismos referidos no informe. e En referencia ao informe da Dirección Xeral de Patrimonio Cultural, manifesta que xa ten previsto actuar nos termos informados por esa dirección xeral. Ase, antes do inicio das obras presentará o Proxecto de Control e Seguimento (xa incluído no anexo 5 do EsIA), asinado por técnico competente para a súa autorización. f En relación co informe de Augas de Galicia, fan constar que en relación co cruzamento proxectado do couce do rego de Suevos, tanto no EsIA como no propio proxecto técnico recolléronse todas as consideracións postas de manifesto polo organismo informante, en aras a garantir en todo momento a non interrupción do fluxo de auga do couce, procedendo á reposición do leito e a súa vexetación. A execución das obras realizarase ao descuberto, contando cos posibles desvíos e instalacións temporais axeitadas e instalando para cada liña – tubo do poliduto o correspondente lastrado continuo e venteo; deste xeito, a zona de servidume do rego quedará totalmente exenta de afección algunha derivada da implantación do poliduto unha vez finalicen as obras de construción. Por outra banda, no que respecta á posible alteración dos couces de regos de escasa entidade e regos como o de Suevos e da Cortina, estes xa figuran representados na información cartográfica contida no EsIA, concretamente no plano 4 relativo á hidroloxía, se ben o rego Da Cortina aparece denominado como rego de Suevos. En canto ao referente ao rego que aparece innominado no visor de Augas de Galicia, o seu curso resultou modificado como consecuencia da construción da estrada de acceso ao Porto Exterior, xa que, de feito, actualmente discorre canalizado e cruza a dita estrada, continuando en paralelo ata o túnel de cruce coa estrada DP-0503, onde volve a cruzar e se une ao couce do rego de Suevos. De conformidade co indicado, o poliduto cruzaría unicamente o couce do rego de Suevos, instalando para cada tubo unha vaina externa formada por un tubo de maior diámetro que garanta a seguridade dos tubos do poliduto, protexéndose ase mesmo cun lastrado de formigón sobre as vainas ao longo dos 10 m que supón o dito cruce. Con independencia destas medidas instalarase ao longo de todo o trazado do poliduto un novo sistema de detección de fugas mediante fibra óptica que, ademais de detectar as posibles fugas, permitirá detectar tanto riscos xeolóxicos como os ocasionados por posibles intrusións de terceiros, o que incrementa considerablemente a seguridade da instalación. En canto á afección sobre zoas protexidas, estas están representadas ou se representarán nos planos do EsIA, téndose tomado diversas medidas descritas no EsIA para minimizar o risco de posibles verquidos ou fugas dende os tubos. Por outra banda Repsol solicitará a preceptiva autorización de ocupación da zona de dominio público hidráulico, aínda que non considerou necesario realizar o estudo hidráulico de detalle, dada a característica soterrada do poliduto, a ausencia de grandes couces de auga na zona e na cercanía á costa. Para o posible abastecemento de auga potable durante a construción, solicitarán a correspondente conexión coa rede municipal de abastecemento; para as augas sanitarias producidas nas casetas de obra está previsto instalar fosas sépticas que serán baleiradas periodicamente mediante camión para o seu tratamento, non estando previsto realizar verquidos de este tipo de efluentes. O aporte adicional de augas residuais pluviais está incluído na solicitude de modificación da Autorización Ambiental Integrada das instalacións de Repsol Petróleo. Por último, non se propoñen os puntos de control de augas subterráneas citados no informe porque non se consideran efectivos neste caso, xa que polas características do terreo polo que discorre o poliduto, a infiltración é baixa e a presencia de augas subterráneas é escasa dado que a traza atravesa formacións xeralmente impermeables ou de moi baixa permeabilidade que poden albergar acuíferos moi superficiais por alteración ou fisuración de moi pouca extensión e de baixa produtividade; este feito confirmase polo baixo desenvolvemento dos solos e a falta de captacións de auga soterrada rexistradas no entorno do poliduto; adicionalmente o poliduto conta con numerosas medidas de control e vixilancia para minimizar a afección por algunha fuga. g Con respecto ao informe do Instituto de Estudos do Territorio, pon de manifesto que procederá a cumprir exhaustivamente coas medidas correctoras de integración paisaxística incorporados no EsIA, ase como co condicionado que se inclúa na DIA que se formule no seu día. h En relación ao informe da Dirección Xeral de Conservación da Natureza, levará a cabo a delimitación do terreo ocupado, tendo en conta los accesos, tránsito de maquinaria, parques, aparcadoiros, zonas de provisión e movementos de terra, ase como os depósitos temporais de aprovisionamento de materiais, incluíndo a obrigatoriedade da dita delimitación no Plan de Vixilancia ambiental que se realizará antes do inicio das obras; este Plan incluirá tamén o procedemento diario de control do correcto uso e funcionamento das instalacións auxiliares para a xestión de efluentes de obra que resulten necesarias. Respecto as augas superficiais afectadas, cumprirase co disposto no Regulamento de pesca fluvial e dos ecosistemas acuáticos continentais no relativo aos valores de calidade de augas continentais; co dito fin e tendo en conta o escaso caudal dos regos de Suevos e de Cortina, ase como o carácter da actuación conforme aos parámetros establecidos, controlarase a presencia de graxas e a turbidez nas augas superficiais. O Plan de Vixilancia Ambiental incluirá a obriga de situar os vertedoiros temporais e as instalacións auxiliares en zonas de mínima afección ecolóxica, paisaxística e de pouco interese natural; incluirá igualmente a prohibición de depositar residuos en zonas nas que a escorrega poida transportalos a zonas fluviais e costeiras; tamén incluirá as correspondentes medidas correctoras co gallo de evitar a dispersión de especies exóticas/invasoras nos movementos de terra e corta de vexetación. Realizarase o correspondente estudio bibliográfico para identificar e concretar a existencia catalogada de zonas de cría do Phalacrocoras aristotelis, ase como a requirida inspección de campo para corroborar a súa existencia e, no caso positivo, axustarase o calendario de obras co obxecto de non interferir na época de cría. O Plan de Vixilancia Ambiental incluirá indicadores ambientais do estado de recuperación do hábitat 4030 e da posible presencia de especies exóticas/invasoras nas zonas onde se leven a cabo movementos de terra; por outra parte, e con carácter xeral, recollerá as medidas necesarias para corrixir calqueira afección sobre os valores naturais da zona, informándose previamente ao Servizo de Conservación da Natureza da Coruña. O Plan Interior Marítimo incluirá as medidas correctoras requiridas necesarias para evitar ou, no seu caso, minimizar os posibles efectos de verquidos accidentais ao medio mariño; de igual xeito, o porto conta co correspondente Plan Interior Marítimo e Plan de continxencias que tamén recollen as medidas correctoras que se aplicarán no caso de verquidos accidentais. Procederase, con anterioridade ao inicio das obras de construción do poliducto, a realizar unha prospección dos hábitat, da fauna e da vexetación ameazadas, que se incluirá un informe asinado por técnico cualificado, identificando a presencia ou non destas especies e, no caso positivo, tomaranse as medidas axeitadas tras consultar ao Servizo de Conservación da Natureza.8 Durante o período de información pública recibíronse as seguintes alegacións referidas ao proxecto técnico e á solicitude de declaración de utilidade pública: a Máximo Rodríguez Pan e Antonio Martínez Souto, Antonio Rúa Parapar, Dolores Parapar Almoina e Complementos del aluminio Padrón, SL alegan que os predios que se lles adxudican non son da súa titularidade. b Jaime Arturo Vives Curtuius, titular do predio C-AR-04, Rahul Berdia Ruiz del Arbol, titular do predio C-AR-36, Aithor Simonneau Narvaez Cabeza de Vaca, titular do predio C-AR-44, Aftab Ngadi Mani, titular do predio C-AR-54, Emmy Muhammad Umar Baches Mogensen, titular do predio C-AR-55, Lavinia Maria Moposita Lieto, titular do predio C-AR-64 e Eloy Alberto Claritza Serracarbasa Tancau, titular do predio C-CO-12, alegan que os predios afectados quedan parcialmente inutilizados pola servidume proposta. Solicitan a expropiación total dos predios e que se valoren os terreos de acordo coas últimas valoracións realizadas nas proximidades nos últimos anos. c Daniel Laurentiu Connolly Simiuc, titular do predio C-AR-26 realiza consideracións sobre a expropiación forzosa e solicita un acordo entre as dúas partes para indemnizar de forma efectiva e correcta a servidume de paso ou ocupación temporal tendo en conta o prexuízo que lle causará debido a que o terreo quedará inutilizado para calquera outra utilidade. d Zafar Farchich Lafsahi, titular do predio C-AR-34 indica que o predio da súa propiedade non é de 510 m2 senón de 3 ferrados = 1332 m2 Con posterioridade expresa o seu desacordo co paso polo seu predio por perder o seu valor actual e quedando imposibilitado para futuras vendas ou posibles construcións. e Suihua Cabanzo Sojo alega que non recibiu notificación sobre o predio C-AR-34, e que o predio da súa propiedade comprende os identificados como C-AR-33 e C-AR-34, descoñecendo por que aparece con dous referencias catastrais distintas. Solicita que se modifique o erro na titularidade do predio e que se consideren as afeccións ao predio no seu conxunto f Francisca Maria Carmen Hajjar Jaenada e Julia Gloria Luis Aaron Tiu Grados solicitan que o resto das notificacións referidas ao predio C-AR-52 se lles realicen a elas como herdeiras da súa nai, falecida. g Susanne Maneja Gabellanes, titular dos predios C-AR-61 e C-AR-63 alega que o predio afectado queda parcialmente inutilizado pola servidume proposta. Solicita a expropiación total do predio e que se valoren os terreos de acordo coas últimas valoracións realizadas nas proximidades nos últimos anos. Solicita tamén que se cambie a cualificación do predio 63 de monte baixo a labradío. h Jesús Rey Rey, titular do predio C-AR-76, alega que a superficie real do predio é maior da que figura no catastro e que o predio xa sufriu outra expropiación con motivo das obras do Porto Exterior. Solicita que se teña en conta a superficie real do predio e non a reflectida na cartografía catastral. i Yina Paola Javier Gregorio Magyar Gonzalez de Aledo, titular do predio C-AR-80, Francisco Antolin Passola Abaria, titular dos predios C-AR-82, C-AR-83 e C-AR-84 alegan que os predios xa se atopan actualmente gravadas coas servidumes de paso aéreas de tres distintas liñas eléctricas, polo que a nova afección impide o seu aproveitamento. Solicitan que o trazado do poliduto se desprace cara o noroeste para discorrer baixo as liñas eléctricas existentes o entre elas polos terreos xa expropiados contiguos á estrada de acceso ao Porto de Punta Langosteira. No caso de non aceptarse o cambio de trazado solicita a expropiación total dos predios afectados. j A sociedade Urbaser, SA, alega que é titular dos predios C-AR-95, C-CO-02, C-CO-07, C-CO-12, C-CO-19 e C-CO-42, segundo a documentación acreditativa que acompaña e solicita que se rectifique a titularidade dos predios que aparece na RBD. k Francisca Eva Mariana Elisa Wisniewska Abul alega que os predios C-AR-96 e C-CO-15 que aparecen como de titular descoñecido son propiedade de María, Dolores e Francisca Eva Mariana Elisa Wisniewska Abul e solicita que ase conste no expediente. Considera que as fincas quedarán inservibles a causa da instalación, polo que solicita a expropiación total. l A sociedade Contenedores de La Coruña, SL, titular do predio C-AR-97 alega que o proxecto prevé que se produzan cortes na estrada de aceso ás súas instalacións, o que paralizaría a actividade da empresa cos conseguintes danos e perdas. Deberá preverse a adopción das medidas necesarias para garantir os accesos de camións ás instalacións. Considera tamén que o traballo con explosivos pode afectar ao vertedoiro que ten a empresa. m A Comunidade de Bens Os Suárez, titulares dos predios C-CO-05, C-CO-08 e C-CO-08V oponse á expropiación solicitada xa que consideran que o monte quedaría inservible, polo que solicitan a expropiación total. n Nicolaie Castañe Oulad Si Ali, titular do predio C-CO-07, manifesta que é o propietario de dous terreos afectados polo proxecto, aínda que non ten rexistrada a titularidade. Solicita a expropiación total da parcela. o Yuping Areas Esquej, titular do predio C-CO-11, solicita a modificación do trazado para que discorra na súa maior parte a través de solo rústico de especial protección de infraestruturas, xa que é mais rectilíneo, afecta a un menor número de parcelas e afástase do núcleo veciñal de Nostian. Considera que o predio queda inutilizable debido á servidume proposta polo que solicita a expropiación en pleno dominio da totalidade do predio. p Jorge Avelino Brusi Asna alega que é o propietario dos predios C-CO-14, C-CO-23 e C-CO-29; considera que estes quedan inutilizables debido á servidume proposta polo que solicita a expropiación en pleno dominio da totalidade dos predios. q Savannah Oro Mouslim alega que é a actual propietaria dos predios C-CO-16 e C-CO-39. Solicita a expropiación total dos predios por resultar a explotación do resto antieconómica. r Lealdina Jalca El Abboubi, titular do predio C-CO-40, persóase no expediente e indica unha conta bancaria para o cobro do xustiprezo da expropiación. t Sarval Bio-Industries Noroeste, SAU alega que pola zona habilitada para o paso do poliduto discorre o río Suevos ou Lagadoce, polo que calquera obra que poda afectar ao río ten que garantir o seu mantemento e conservación, polo que non pode resultar afectado o seu couce, caudal nin calquera outra característica. Que ten concedidas diversas captacións de auga de uso industrial que poden quedar afectadas sendo de vital importancia para o mantemento da actividade industrial ou operatividade desas captacións de auga, polo que no proxecto deberán adoitarse as medidas oportunas que eviten danos temporais ou permanentes ao río Suevos e as instalacións de captación situadas no seu couce u Stefania Mihaela Tania Maribel Peligros Demiguel alega que o proxecto está integra e exclusivamente redactado en lingua castelá polo que infrinxe o dereito da administrada comparecente a ter a información publicitada en lingua galega, segundo garante o artigo 5.2 do Estatuto de Autonomía de Galicia, a Lei Orgánica 1/1981, do 6 de abril e o artigo 1º e concordantes da Lei de Normalización Lingüística de Galicia, Lei 3/1983, do 15 de xuño, motivo polo que se solicita a tradución á lingua galega e a nova exposición pública. Considera que o proxecto adoece de graves irregularidades que soamente poden dar lugar á nulidade de actuacións pola flagrante infracción das normas sectoriais aplicables, que fan nulo, ou canto menos, anulable o citado proxecto. Opina que se silencia o impacto que terá o poliduto sobre o núcleo rural de Nostián, que co emprazamento da refinaría e a proposta de poliduto queda literalmente illado, causando evidente perigo en caso de sinistro aos ditos cidadáns que quedan completamente desprotexidos, para o que non existe previsión para caso de catástrofe e que vulnera a normativa sectorial en materia de distancias mínimas de núcleos de poboación a refinarías e, tamén polidutos, infrinxindo a Directiva da UE. Entende que o proxecto carece de mención algunha ao plan de especial protección do castro de Nostián, vulnerando ase a Lei 8/1995 de Galiza e concordantes. Que o trazado infrinxirá as distancias mínimas de contorna ao citado conxunto protexido. O mesmo que cabe dicir das pedras de valor xeolóxico e etnográfico que o trazado do poliduto voatizará. Que se pretende facer transcorrer o poliduto nun trazado que non está aprobado polo vixente PXOU da Coruña, de tal maneira que, tamén por este feito o novo trazado proposto é nulo de pleno dereito. Considera tamén que non quedan acreditadas no proxecto as razóns polas que se incumpre o artigo 31.2 da lei de Costas. Solicita que se declare o proxecto nulo de pleno dereito ou, subsidiariamente, a súa nulidade. v A Asociación de Veciños de Nostián “O Campo”, fan referencia a escritos presentados en outros trámites precedentes e realizan as seguintes manifestacións: que a solicitante volve a equivocarse novamente coa situación xeográfica do pobo de Nostián; que fan referencia á empresa Albada poñendo como localidade Nostián-Arteixo. Con respecto á calidade acústica, que o EsIA dice que a zona non supera os límites establecidos (diurnos e nocturnos), mentres os veciños de Nostián din que a calidade é moi mala superando os límites establecidos por lei, polo que piden unha estación de medición acústica. En relación á calidade atmosférica, o EsIA di que a calidade do aire no seu contorno é, en xeral, boa, mentres os veciños din que, en xeral, é moi mala, solicitando na zona unha estación de medición da calidade do aire. En canto á análise do medio socio-económico en canto á calidade de vida, emprego, valor e uso do solo, para a AAVV a influenza non poden dicir que sexa positiva; a empresa Repsol podería intentar paliar na medida do posible as agresións ao medio ambiente; a valoración dos terreos é claramente negativa e no referente ao emprego é claramente mellorable. No que respecta ao medio cultural – patrimonio cultural, os tubos discorrerán a unha distancia de 143 m do perímetro do Castro, polo que se preguntan se a partir de 143 m xa no teñen incidencia sobre o Castro, e creen que é necesario un estudo mais detallado, ase como un traballo de campo rigoroso. Como conclusións estiman que a elaboración do impacto ambiental non se basea na realidade no que respecta ao entorno de Nostián, tanto no relativo ao impacto acústico, medio ambiental e ao socio – económico. Non están de acordo co trazado proposto e solicitan outro emprazamento, xa que discorre moi próximo ao pobo por unha ladeira rochosa co risco de desprendemento. Que a solicitante non se preocupa de dar alternativa ao bloqueo da saída de emerxencia do pobo e tamén queren informarse de como vai ser a obra, xa que supoñen que lles meterán maquinaria pesada pola única vía de acceso ao pobo de Nostián, estragando o que queda de estrada, obstaculizando a maiores do problema que xa teñen cos camións doutras empresas, con risco a posibles accidentes graves, a quedarse con tráfico abundante facendo imposible a circulación dos veciños e medios de transporte. Dende a AAVV valoran o impacto previsto como moi alto polo que solicitan que se contemple outro trazado posible mais lonxe do núcleo de Nostián e, de non ser así, solicitan que se contemple o traslado das instalacións que Repsol ten nas proximidades do pobo de Nostián por molestas, nocivas e perigosas.9 As alegacións remitíronse ao promotor que contestou nos seguintes termos: a Tras as comprobacións oportunas corrixiranse os erros na relación de bens e dereitos de acordo coas informacións aportadas, se ben os alegantes deberán aportar títulos orixinais suficientes que acredite a súa condición de propietarios dos predios. b A afección proposta non imposibilitará a explotación agrícola das parcelas afectadas, coa única limitación de plantar arborado sobre a franxa de servidume permanente de paso. Unha vez finalizadas as obras de construción poderase continuar coa explotación agrícola habitual dos predios. A servidume de paso no dividirá materialmente as parcelas nin impedirá o uso e explotación da superficie con cultivos compatibles, polo que considera que non procede a expropiación en pleno dominio da totalidade das parcelas. c As modificacións propostas para o trazado proxectado, ademais de inviables tecnicamente, afectarían a numerosos terceiros non incursos no expediente que poderían manifestarse en igual sentido que os alegantes d A valoración do xustiprezo da expropiación establecerase no momento procedimental correspondente. Durante o procedemento de levantamento de actas previas á ocupación realizarase unha exposición pormenorizada da afección proxectada sobre as parcelas dos alegantes. e En relación coa alegación de Contenedores de La Coruña, SL, durante a execución das obras de construción non se interromperá o acceso e o tránsito de vehículos pesados ás súas parcelas co gallo de que a alegante poida seguir desenvolvendo a súa actividade habitual. Con carácter previo ao inicio dos traballos o promotor realizará un estudio de accesos temporais durante o tempo que duren as obras que presentará a Conteco. Ademais tomará todas e cantas medidas técnicas sexan necesarias para garantir a seguridade tanto das instalacións que se constrúen como da propia compactación dos residuos acumulados nos terreos, para o que realizará un estudio previo de voaduras. f Con respecto á alegación de Stefania Mihaela Tania Maribel Peligros Demiguel considera que o trazado no suporá o illamento do casco urbano de Nostián, xa que a servidume de paso necesaria non ocasionará a división material dos predios nin se impedirá o seu uso e explotación, manténdose os accesos ao dito casco urbano. Por outra banda o proxecto respecta as zonas protexidas e conta con informe favorable da Dirección Xeral de Patrimonio Cultural. g En relación coa alegación da Asociación de Veciños de Nostián, considera que o trazado non suporá o illamento do casco urbano de Nostián, xa que a servidume de paso necesaria non ocasionará a división material dos predios nin se impedirá o seu uso e explotación, manténdose os accesos ao dito casco urbano. O proxecto respecta as zonas protexidas e conta con informes favorable da Dirección Xeral de Patrimonio Cultural e do Instituto de Estudos do Territorio. A modificación da totalidade do trazado proxectado ao seu paso por Nostián afectaría a numerosos terceiros non incursos no expediente que poderían manifestarse en igual sentido que a alegante. Tal e como se indica no Estudio de Impacto Ambiental elaborarase un Plan de Vixilancia ambiental no que se contemplarán medidas de control acústico e de calidade do aire durante a execución das obras.10 O Estudio de Impacto Ambiental, xunto cos informes e alegacións referidos ao estudo de impacto ambiental foron remitidos á Dirección Xeral de Calidade Ambiental e Cambio Climático, que o 27/11/2017 emitiu a correspondente Declaración de Impacto Ambiental na que conclúe que o proxecto previsiblemente non causará efectos negativos significativos sobre o medio ambiente, e ao considerarse que as medidas previstas polo promotor garanten suficientemente a súa completa corrección ou a súa axeitada compensación. A declaración de impacto ambiental contén unha serie de condicionados ao proxecto que serán considerados como condicionados da autorización administrativa. A declaración de impacto ambiental publicouse no DOG núm.242 do 22 de decembro de 2017.11 O 19/03/2018 os servizos técnicos da Xefatura Territorial da Coruña da Consellería de Economía, Emprego e Industria emitiron o correspondente informe sobre a solicitude de autorización administrativa previa, autorización de construción e declaración de utilidade pública. CONSIDERACIÓNS LEGAIS E TÉCNICAS 1 A Lei 34/1998, do 7 de outubro, do sector de hidrocarburos.2 O Real decreto 2085/1994, do 20 de outubro, polo que se aproba o Regulamento de Instalacións Petrolíferas, modificado polo Real decreto 1523/1999, do 1 de outubro.3 A Lei 21/2013, do 9 de decembro, de avaliación ambiental.4 As características técnicas da instalación son as seguintes:  Poliduto composto por 11 tubaxes de aceiro ao carbono con revestimento de polietileno de media densidade, con diámetros entre 6“ e 24”, cunha lonxitude de 4.200 m que discorrerá soterrado en gabia a unha profundidade que garanta un recubrimento mínimo sobre a súa xeratriz superior de 1,2 m. O poliduto terá un ancho útil de 10,0 m.  Trampas de rascadores de envío e recepción das liñas de 24” situadas tanto no Porto Exterior como na refinaría.  Liña eléctrica soterrada de 15 kV e 10 MVA para alimentación das instalacións do porto dende a refinería.  Cables de fibra óptica e telecomunicacións en tubo conduit metálico, paralelos ás tubaxes.5 A afección a fincas particulares derivada da construción do poliduto concretase da seguinte forma: - Expropiación forzosa dos terreos sobre os que se teñen que construír as instalacións fixas en superficie. - Imposición de servidume permanente de paso, nunha franxa de terreo do ancho da gabia na que estarán enterrados as tubaxes mais dous m a cada lado do eixe das tubaxes exteriores. Esta servidume estará suxeita as limitacións de dominio establecidas no artigo 107 da Lei 34/1998, do 7 de outubro, do sector de hidrocarburos. - Ocupación temporal dos terreos necesarios para a execución das obras.6 O proxecto cumpre co establecido no artigo 13 da instrución técnica complementaria MI-IP-01 “Refinerías”, do Regulamento de instalacións petrolíferas, de cara a garantir a seguridade da instalación.7 O proxecto conta cos preceptivos informes das Administracións Públicas, organismos ou empresas que prestan servizos públicos ou de interese económico xeral no relativo a bens e dereitos da súa propiedade que se atopan afectados pola instalación, ase como a aceptación por parte do promotor dos condicionados impostos.8 Á vista das alegación recibidas durante o período de información pública, a contestación emitida pola empresa promotora e o resto de documentación que consta no expediente considerase que: a En relación ás alegacións referentes á titularidade dos terreos, á súa superficie ou o seu uso, procedeuse a corrixir a relación de bens e dereitos afectados. Non obstante os novos propietarios deberán presentar a documentación acreditativa da titularidade dos predios durante a fase de levantamento de actas previas para a que serán oportunamente convocados. b En canto ao valor económico dos predios afectados e o prexuízo ocasionado, a afección proposta polo promotor non imposibilitará a explotación agrícola das parcelas afectadas, coa única limitación de plantar arborado sobre a franxa de servidume permanente de paso. Unha vez finalizadas as obras de construción poderase continuar coa explotación agrícola habitual dos predios. Por outra banda a servidume de paso non dividirá materialmente as parcelas nin impedirá o uso e explotación da superficie con cultivos compatibles. Durante o procedemento de levantamento de actas previas á ocupación realizarase unha exposición pormenorizada da afección proxectada sobre as parcelas dos alegantes. Por outra banda, a valoración do xustiprezo da expropiación establecerase polo Xurado de Expropiación de Galicia no momento procedimental correspondente, no caso de que os titulares non acepten a proposta da empresa beneficiaria da expropiación. Non obstante, en calquera momento do procedemento as partes poden chegar a un acordo amistoso. c No que respecta ás solicitudes de expropiación total dos predios afectados, durante a fase de levantamento de actas previas, na que serán oportunamente notificados, deberán aportar a documentación que acredite o prexuízo ocasionado no predio. d Non se pode aceptar a variación de trazado proposta por Yina Paola Javier Gregorio Magyar Gonzalez de Aledo, titular do predio C-AR-80 e Francisco Antolin Passola Abaria, titular dos predios C-AR-82, C-AR-83 e C-AR-84 xa que, ademais de ser inviables tecnicamente debido as limitacións nas curvaturas máximas no deseño do poliduto e a imposibilidade de discorrer en paralelo con liñas eléctricas, resultarían afectados numerosos terceiros non incursos no expediente que poderían manifestarse en igual sentido que las alegantes. e Con relación á alegación da sociedade Contenedores de La Coruña, SL, titular do predio C-AR-97, durante a execución das obras de construción non se poderá interromper o acceso e o tránsito de vehículos pesados ás súas parcelas co gallo de que a empresa poida seguir desenvolvendo a súa actividade habitual. Con carácter previo ao inicio dos traballos o promotor realizará un estudio de accesos temporais durante o tempo que duren as obras que presentará a Conteco. Ademais tomará todas e cantas medidas técnicas sexan necesarias para garantir a seguridade tanto das instalacións que se constrúen como da propia compactación dos residuos acumulados nos terreos, para o que realizará un estudio previo de voaduras. f Non se pode aceptar a variación do trazado proposta por Yuping Areas Esquej, titular do predio C-CO-11, xa que o trazado proxectado está suxeito a limitacións técnicas de deseño e de cumprimento dos condicionados establecidos polos organismos consultados; ademais, a modificación proposta afectaría a numerosos terceiros non incursos no expediente que poderían manifestarse en igual sentido que a alegante. g En relación coa alegación de Sarval Bio-Industries Noroeste, SAU, as obras que afecten ao dominio público hidráulico faranse seguindo os condicionados establecidos polo organismo Augas de Galicia, que xa contempla no seu informe a existencia de concesións de aproveitamento na zona. h No referente á alegación presentada por Stefania Mihaela Tania Maribel Peligros Demiguel, esta administración cumpre estritamente o disposto tanto no artigo 5.2 da Lei Orgánica 1/1981, do 6 de abril, do Estatuto de Autonomía de Galicia asi como o establecido na Lei 3/1983, de 15 de xuño, de Normalización Lingüística e o artigo 15 da Lei 39/2015, do 1 de outubro, do Procedemento Administrativo Común das Administracións Públicas, xa que en ningún momento se impide á alegante empregar o idioma cooficial da súa elección nas súas relacións coa administración. En contra da súa interpretación da normativa aplicable, o artigo 2 da citada Lei 3/1983 establece que os poderes públicos de Galicia garantirán o uso normal do galego e do castelán, linguas oficiais da Comunidade Autónoma, ademais, o artigo 15 da Lei 39/2015 establece que o procedemento administrativo tramitarase na lingua elixida polo interesado, polo que non se pode obrigar á sociedade Repsol Petróleo, SA, a empregar unha lingua distinta á da súa elección. Non obstante, para garantir o dereito dos administrados ao empregar calquera dos idiomas cooficiais, os diversos anuncios de información publica realizáronse en ámbolos dous idiomas, galego e castelán; do mesmo xeito, a resolución do procedemento de autorización administrativa publicarase nos boletíns oficiais nos dous idiomas e, por outra banda, a documentación pública xerada por esta administración estivo confeccionada en idioma galego, no que se lle notificará esta resolución que remata o procedemento administrativo. Por outra banda, aínda que alega que o proxecto adoece de graves irregularidades que soamente poden dar lugar á nulidade de actuacións pola flagrante infracción das normas sectoriais aplicables, non indica cales son esas irregularidades e a normativa infrinxida. No que respecta aos impactos sobre o núcleo rural de Nostián, sobre o castro do mesmo nome e a costa, estes tivéronse en conta no procedemento de Avaliación ambiental do proxecto; o proxecto manterá os accesos ao núcleo de Nostián e respecta ás zonas protexidas; ademais conta cos correspondentes informes da Dirección Xeral de Patrimonio Cultural, os concellos afectados e a Dirección General de Sostenibilidad de la Costa y del Mar. En canto as riscos que poda supoñer a instalación no seu entorno, lembrar que a instalación está suxeita ao cumprimento da normativa sobre seguridade industrial. i En relación coa alegación da Asociación de Veciños de Nostián “O Campo”, as alegacións de carácter ambiental están recollidas na declaración de impacto ambiental do 24/11/2017. En canto aos accesos ao núcleo de poboación, o proxecto manterá os accesos ao núcleo de Nostián e respectará ás zonas protexidas.9 O proxecto conta cunha declaración de impacto ambiental favorable, na que se establecen os condicionados que debe cumprir o desenvolvemento do proxecto.10 No expediente administrativo consta un informe dos servizos técnicos desta consellería no que se conclúe que a solicitude de autorización administrativa do proxecto de construción dun poliduto e instalacións auxiliares para descarga de cru no Porto Exterior de Punta Langosteira, realizada por Repsol Petróleo, SA, cumpre coa normativa de aplicación, que deberán ser de aplicación os condicionados impostos polos organismos consultados, en especial os contidos na declaración de impacto ambiental, que a execución das instalacións debe efectuarse baixo a dirección dun técnico titulado competente e que a autorización administrativa debe outorgarase sen prexuízo do resto de autorizacións necesarias.11 No procedemento administrativo de autorización cumpríronse todos os trámites regulamentarios. De acordo con todo o indicado, PROPOÑO 1 Outorgar a autorización administrativa previa e de construción do proxecto de construción dun poliduto e instalacións auxiliares para descarga de cru no Porto Exterior de Punta Langosteira realizada por Repsol Petróleo, SA.2 Declarar a instalación de utilidade pública, aos efectos da aplicación do artigo 52 da Lei de Expropiación forzosa, de 16 de decembro de 1954.3 Esta autorización estará condicionada ao cumprimento dos condicionados impostos polos organismos consultados, en especial os contidos na declaración de impacto ambiental.4 A execución das instalacións autorizadas efectuarase baixo a dirección dun técnico titulado competente. Unha vez finalizadas as obras será obrigatorio solicitar a autorización de posta en servizo, para o cal deberá presentarse o correspondente certificado final de obra asinado polo director de obra.5 Esta autorización administrativa outorgase sen prexuízo do resto de autorizacións necesarias. A Coruña, 28 de marzo de 2018 O xefe territorial Isidoro Martínez Arca Vista a proposta de resolución que antecede, veño a darlle a miña conformidade nos termos expostos elevándoa a Resolución. Notifíquese á sociedade Repsol Petróleo, SA e ao resto dos interesados esta resolución, segundo o esixido no artigo 40.1 da Lei 39/2015, do 1 de outubro, do Procedemento Administrativo Común das Administracións Públicas (BOE núm.236 do 2 de outubro de 2015), facendo constar que poderá interpor recurso de alzada no prazo dun mes contado a partir do día seguinte ao da notificación ou publicación, ante o conselleiro de Economía, Emprego e Industria, de acordo co disposto nos artigos 121 e 122 da citada Lei 39/2015. Santiago de Compostela, 28 de marzo de 2018 O Director Xeral de Enerxía e Minas Ángel Bernardo Tahoces